Adachi, Tokyo

inggih punika salah satunggal saking 23 distrik istimewa ingkang mapan wonten ing Tokyo paling lèr, Jepang. Tokyo punika satunggaling prefektur saéngga papan distrik kutha Adachi punika sami kaliyan satunggaling kutha. Wewengkon kutha Adachi kapérang dados kalih wewengkon ingkang kapisah. Wewengkon sempit ingkang dipunapit Lèpèn Sumida lan Lèpèn Arakawa sarta wewengkon ingkang langkung wiyar ing Lèpèn Arakawa. Wonten ing kutha Adachi wonten papan ingkang dipunsebat Senju. Nalika ing jaman Edo, papan punika dipunlangkungi margi Nikkō Kaidō antawisipun Edo lan Nikkō Tōshō-gū sarta ramé minangka kutha panyipengan (penginapan). Sadèrèngipun dados distrik kutha Adachi (Adachi-ku), wewengkon punika rumiyinipun dipunsebat distrik Adachi (Adachi-gun). Sanajan makaten, pusat distrik Adachi ing jaman rumiyin mapan wonten ing kidul-wétan distrik kutha Adachi ingkang sapunika.

Géografi

Watesing wewengkon 
 Wétan : distrik kuthaKatsushika
 Lor : Prefektur Saitama (Yashio, Sōka, Kawaguchi, Hatogaya)
 Kulon : distrik kutha Kita
 Kidul: distrik kutha Arakawa lan Sumida.

Lèpèn 
 Lèpèn Sumida
 Lèpèn Arakawa
 Lèpèn Ayase
 Lèpèn Naka
 Lèpèn Shiba
 Lèpèn Kenaga

Sajarah 
Literatur tuwa dhéwé ingkang nedahaken bilih Adachi punika nama papan inggih punika papan kayu ingkang sinerat (mokkan) saking Heian-kyō taun 735. Wiwit saking jaman Kamakura, perkampungan sansaya kathah ing wewengkon ingkang samangké badhé dados kutha Adachi. Wiwit saking tengahah jaman Muromachi dumugi jaman Sengoku, wewengkon punika dados wewengkon kuawosing klan Chiba lajeng ing jaman Edo dados wewengkon Keshogunan Edo.

Nalika ing jaman Meiji, Adachi dados wewengkon Prefektur Tokyo. Distrik Adachi (Adachi-gun) kadhapuk ing taun 1878 saking asiling gabungan 47 kutha lan désa. Miturut rencana pamekaran kutha, nalika taun 1932, distrik kutha Adachi (Adachi-ku) jumeneng saking 10 désa lan kutha tilas Adachi-gun. Watesing wewengkon distrik kutha Adachi ingkang sapunika inggih kasil saking éwah-éwahan watesing wewengkon nalika taun 1947. Wiwit wulan April 2000, Adachi dados distrik kutha istimewa (tokubetsu-ku) ingkang sejajar kaliyan kutha.

Transportasi

Sepur (Kereta api) 
Stasiun Kita-Senju punika stasiun utami ing kutha Adachi.
 East Japan Railway Company
 Jalur Jōban: Stasiun Kita-Senju, Stasiun Ayase
 Tobu Railway
 Jalur Tobu Isesaki: Stasiun Horikiri, Stasiun Ushida, Stasiun Kita-Senju, Stasiun Kosuge, Stasiun Gotanno, Stasiun Umejima, Stasiun Nishiarai, Stasiun Takenotsuka
 Jalur Tobu Daishi: Stasiun Nishiarai, Stasiun Daishimae
 Keisei Electric Railway
 Jalur Utama Keisei: Stasiun Senjuōhashi, Stasiun Keisei-Sekiya
 Tokyo Metro
 Jalur Hibiya Tokyo Metro: Stasiun Kita Senju
 Jalur Chiyoda Tokyo Metro: Stasiun Kita Senju, Stasiun Ayase, Stasiun Kita-Ayase
 Metropolitan Intercity Railway
 Tsukuba Express: Stasiun Kita Senju, Stasiun Aoi, Stasiun Rokuchō
 Biro Transportasi Metropolitan Tokyo
 Jalur Nippori-Toneri (sistem transportasi massal otomatis): Stasiun Adachi-Odai, Stasiun Ōgi-ōhashi, Stasiun Kōya, Stasiun Kōhoku, Stasiun Nishiaraidaishi-nishi, Stasiun Yazaike, Stasiun Toneri-kōen, Stasiun Toneri, Stasiun Minumadai-shinsuikōen

Pendidikan

Sekolah Menengah Atas

Prefektur 
 Sekolah Menengah Atas Tokyo Metropolitan Aoi
 Sekolah Menengah Atas Tokyo Metropolitan Adachi
 Sekolah Menengah Atas Tokyo Metropolitan Adachi Shinden
 Sekolah Menengah Atas Tokyo Metropolitan Adachi-nishi
 Sekolah Menengah Atas Tokyo Metropolitan Adachi-higashi
 Sekolah Menengah Atas Tokyo Metropolitan Kōhoku
 Sekolah Menengah Atas Tokyo Metropolitan Fuchie
 Sekolah Menengah Teknik Tokyo Metropolitan Adachi
 Sekolah Menengah Ékonomi Tokyo Metropolitan Arakawa

Swasta 
 Sekolah Menengah Atas Adachi Gakuen
 Sekolah Menengah Atas Putri Juntoku

Papan wiyos

Artis 
 Takeshi Kitano
 Asano Atsuko
 Yoshiko Tanaka
 Kaela Kimura
 Sakura Uehara
 Hiroki Takahashi
 Minami Takayama
 Akiko Hinagata

Sastrawan 
 Katsutomo Saotome (penulis)
 Yukichi Amano (kolumnis)
 Daijirō Morohoshi (mangaka)

Budaya lan seni 
 Tokyo Budokan

Pariwisata 
 Sōji-ji (Nishiarai Daishi, kuil Buda)
 Taman Toneri
 Taman Higashi Ayase
 Taman Toshi Nōgyō

Kutha kembar 
  Belmont, Australia (saking 1 Oktober 1984)

Cathetan suku

Pranala njawi 

 Situs resmi kota Adachi

Tokyo